ddrg/super_eurlex huggingface dataset:
Denne konklusion gælder, uanset om der er tale om generel eller særlig uddannelse. Kommissionen bemærker især, at den generelle uddannelse, der betegnes som »teknisk uddannelse« (15) omfatter kompetencer, der er nødvendige for begge de omhandlede nye aktiviteter og mere generelt for driften af en konkurrencedygtig bilfabrik (16). De belgiske myndigheder har imidlertid fremlagt dokumentation for, at en del af den generelle»tekniske uddannelse« vedrører kvalifikationer, som kræver en lang uddannelsesperiode, og at en ikke ubetydelig del af de implicerede arbejdere hvert år forlader virksomheden. Det skyldes den betydelige mangel på denne form for kvalifikationer på det belgiske arbejdsmarked (de såkaldte »kritiske funktioner« eller »bottleneck jobs«). Kommissionen finder, at Belgien i tilstrækkeligt omfang har fremsat velunderbyggede argumenter med hensyn til tre af de generelle»tekniske uddannelsesforanstaltninger«.

Uddannelsens indhold Uddannelsens varighed Medarbejderrotation: andel af arbejdere i %, der hvert år forlader virksomheden Støtteberettigede omkostninger: deltagere Støtteberettigede omkostninger: andre omkostninger Gaffeltruck-operatører 40 58 % 132 000 42 500 Værktøjsmagere 2 000 13 % 660 000 355 000 Vedligeholdelsesteknik 400 20 % 198 000 197 500 NB: Belgien angiver en samlet uddannelsestid på 60 timer for »svejsning« og en personalerotation på fabrikken på 4 %. Ifølge Kommissionen er disse tal forholdsvis lave, og de forhindrer ikke virksomheden i at få udbytte af fordelene ved uddannelsesudgifterne. Personalerotationen er ikke høj nok til at afholde virksomheden fra at påtage sig disse udgifter.

Det er således klart, at de omfattende medarbejderrotationer forhindrer, at virksomheden kan opnå et tilstrækkeligt effektivt udbytte af uddannelsesforanstaltningerne til at dække omkostningerne. Det er derfor sandsynligt, at virksomheden ikke ville afholde disse udgifter uden støtten.
4)

Tekniske støtteforanstaltninger i forbindelse med programmer til bekæmpelse af skadegørere på planter og planteprodukter: a) støtte til udstyr og drift af laboratorier, der foretager diagnosticering eller bestemmelse af skadegørere for de officielle tjenester i Fællesskabets fjernområder b) assistance til etablering og drift af produktionsenheder for biologisk bekæmpelse c) assistance til etablering og drift af udstyr til gasning og oplagring af planter og planteprodukter, der underkastes plantesundhedsmæssig kontrol d) teknisk oplæring af personalet med ansvar for gennemførelsen af bekæmpelsesprogrammerne e) informationskampagner for landbrugere eller offentlige beslutningstagere om bekæmpelsesmetoder for en eller flere beplantninger, herunder: i) etablering og udvikling af informationsnetværk vedrørende plantesundhed (edb, papir osv.) ii) uddannelsesarrangementer for landbrugere iii) officielle informationsmøder for landbrugere, offentlige beslutningstagere og organisationer, der berøres af bekæmpelsesprogrammerne.
3)

Delprogram for departementet Guadeloupe: a) foranstaltning 3.1: etablering af et netværk for undersøgelser af bananfluer b) foranstaltning 3.2: undersøgelses- og opfølgningsforanstaltninger vedrørende coconut lethal yellowing disease c) foranstaltning 3.3: styring af risikoen for indslæbning af skadegørere via turister d) foranstaltning 3.4: indførelse af en metode til biorensning af jord forurenet med chlordecon og HCH e) foranstaltning 3.5: målrettet bekæmpelse af maniokmyrer.
DA Den Europæiske Unions Tidende C 212/4

RÅDETS AFGØRELSE

af 21. maj 2007

om udnævnelse af bulgarske og rumænske medlemmer af og suppleanter til bestyrelsen for Det Europæiske Institut til Forbedring af Leve- og Arbejdsvilkårene i kategorien regeringsrepræsentanter

(2007/C 212/07)

RÅDET FOR DEN EUROPÆISKE UNION HAR —

under henvisning til Rådets forordning (EØF) nr. 1365/75 af 26. maj 1975 om oprettelse af Det Europæiske Institut til Forbedring af Leve- og Arbejdsvilkårene (1) som ændret ved forordning (EF) nr. 1111/2005, særlig artikel 6,

under henvisning til den kandidatliste, som den bulgarske og den rumænske regering har forelagt for Rådet for så vidt angår regeringsrepræsentanter, og

ud fra følgende betragtninger:

(1) Ved afgørelse af 13. december 2004 (2) udnævnte Rådet medlemmerne af og suppleanterne til bestyrelsen for Det Europæiske Institut til Forbedring af Leve- og Arbejdsvilkårene for perioden fra den 19. oktober 2004 til den 18. oktober 2007.

(2) Der skal udnævnes bulgarske og rumænske medlemmer og suppleanter, som repræsenterer regeringerne, for den periode, der udløber den 18. oktober 2007 —

TRUFFET FØLGENDE AFGØRELSE:

Eneste artikel

Følgende udnævnes til medlemmer af og suppleanter til bestyrelsen for Det Europæiske Institut til Forbedring af Leve- og Arbejdsvilkårene for den resterende del af mandatperioden, dvs. indtil den 18. oktober 2007.

REGERINGSREPRÆSENTANTER

Land Medlemmer Suppleanter Bulgarien Lazar LAZAROV Donka DONCHEVA Rumænien Sorin Ioan BOTEZATU Elena ISPAS

Udfærdiget i Bruxelles, den 21. maj 2007. På Rådets vegne M. GLOS Formand

(1) EFT L 139 af 30.5.1975, s. 1.

(2) EUT C 317 af 22.12.2004, s. 4.
(3)

NATO har besluttet at udnævne general John McCOLL til næstkommanderende for NATO’s styrker i Europa som efterfølger for general Sir John REITH. General John McCOLL tiltræder den 22. oktober 2007.
(2)

EU’s øverstbefalende for operationen har henstillet, at stabschefen for den fælles styrkekommandos hovedkvarter i Napoli, generalløjtnant Eduardo ZAMARRIPA, udnævnes til chef for EU-kommandoelementet i Napoli for Den Europæiske Unions militæroperation i Bosnien-Hercegovina.
(13)

Koncentrationsgraden er i lighed med likviditetsgraden også en god indikator for konkurrence på engrosmarkedet for elektricitet. På det regionale plan blev 42,82 % af elforbruget i de nordiske lande solgt via Nord Pool Spot AS — den frivillige nordiske børs for elkraft, der er omhandlet i betragtning 9, i 2004-2005 (15). I den endelige rapport nævnes det om denne type kraftbørs, at koncentrationen inden for produktion […] kommer direkte til udtryk i en relativ stabil tilsvarende (16) koncentration inden for kraftbørser (17). For de tre største producenter i det nordiske område andrager denne 40 % (18), hvilket er et tilfredsstillende niveau for et regionalt marked. Når der alene er tale om det svenske marked, er de tre største aktørers samlede andel af engrosmarkedet naturligvis større: 86 % (19) i 2006. Det bør dog understreges, at der er konkurrence mellem de tre store og adskillige mindre engros-aktører på det svenske marked. Det bør desuden endnu en gang bemærkes, at de førnævnte flaskehalsproblemer (overbelastning) i forbindelserne med det nordiske område ikke er konstante, men alene midlertidige. Foruden den indenlandske konkurrence er der derfor hyppigt et eksternt konkurrencepres på det svenske marked som følge af muligheden for at erhverve elektricitet uden for det svenske marked. Dette gælder i endnu højere grad, fordi Sverige er den tredjestørste nettoimportør af energi i EU målt som en procentvis andel af det indenlandske forbrug (20), og der ikke opkræves transmissionsafgifter mellem de nordiske lande. Det bør desuden bemærkes, at konkurrencevilkårene for engroshandlen med elektricitet også i betydeligt omfang er påvirket af den finansielle handel med elektricitet på det pågældende markedsområde, som for så vidt angår mængder solgt via Nord Pool repræsenterede næsten det dobbelte af den mængde, der blev brugt i de nordiske lande i 2005 (21) (og, hvis der tages hensyn til andre kendte transaktioner som f.eks. OTC — »over the counter« eller direkte salg — mere end fem gange mængden i 2005 (22). I det tekniske bilag (23) blev denne likviditetsgrad betragtet som tilfredsstillende, dvs. den udgør en indikator for et velfungerende og konkurrencepræget marked. På baggrund af den klare sammenhæng mellem det svenske engrosmarked og det nordiske marked bør denne likviditetsgrad også anses for at bidrage til konkurrencepresset på det svenske marked. Ifølge den endelige rapport anses Nord Pool også for at være blandt de mest likvide og effektive engros elmarkeder (24). Disse faktorer bør derfor opfattes som en indikator for, at engrosmarkedet er direkte undergivet almindelige konkurrencevilkår, uanset om dette opfattes som det nationale svenske marked eller det regionale marked, der er ved at opstå.
(8)

På grundlag af EFSA's udtalelse synes der ikke at være behov for særlige mærkningsbestemmelser for fødevarer, fødevareingredienser og foder, der indeholder, består af eller er fremstillet af NK603xMON810-majs, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003. For at sikre, at anvendelsen af produkterne holdes inden for rammerne af den tilladelse, der gives ved nærværende beslutning, bør foder og andre produkter end fødevarer og foder, der indeholder eller består af den GMO, der ansøges om tilladelse for, dog forsynes med supplerende mærkning, hvoraf det klart fremgår, at de pågældende produkter ikke må anvendes til dyrkning.
(8)

På grundlag af EFSA’s udtalelse synes der ikke at være behov for særlige mærkningsbestemmelser for fødevarer, fødevareingredienser og foder, der indeholder, består af eller er fremstillet af 1507xNK603-majs, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003. For at sikre, at anvendelsen af produkterne holdes inden for rammerne af den tilladelse, der gives ved nærværende beslutning, bør foder og andre produkter end fødevarer og foder, der indeholder eller består af den GMO, der ansøges om tilladelse for, dog forsynes med supplerende mærkning, hvoraf det klart fremgår, at de pågældende produkter ikke må anvendes til dyrkning.
(7)

På grundlag af EFSA’s udtalelse synes der ikke at være behov for særlige mærkningsbestemmelser for fødevarer, fødevareingredienser og foder, der indeholder, består af eller er fremstillet af 59122-majs, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003. For at sikre, at anvendelsen af produkterne holdes inden for rammerne af den tilladelse, der gives ved nærværende beslutning, bør foder og andre produkter end fødevarer og foder, der indeholder eller består af den GMO, som der ansøges om tilladelse for, dog forsynes med supplerende mærkning, hvoraf det klart fremgår, at de pågældende produkter ikke må anvendes til dyrkning.
(3)

Den 20. december 2006 afgav Den Europæiske Fødevaresikkerhedsautoritet (i det følgende benævnte »EFSA«) en positiv udtalelse i overensstemmelse med artikel 6 og 18 i forordning (EF) nr. 1829/2003, hvori den konkluderede, at markedsføring af produkter, der er fremstillet af H7-1-sukkerroe som beskrevet i ansøgningen, (i det følgende benævnt »produkterne«) ikke kan formodes at ville have nogen negative virkninger for menneskers eller dyrs sundhed eller for miljøet i forbindelse med stoffets planlagte anvendelsesformål (2). EFSA havde i sin udtalelse behandlet alle specifikke spørgsmål og overvejelser, der var fremført af medlemsstaterne.
(1)

Beslutningen var rettet til Aalberts Industries NV, Aquatis France SAS, Simplex Armaturen + Fittings GmbH & Co. KG, VSH Italia Srl, Yorkshire Fittings Limited, Advanced Fluid Connections plc, IBP Limited, International Building Products France SA, International Building Products GmbH, Delta plc, Aldway Nine Limited, Delta Engineering Holdings Limited, Druryway Samba Limited, Flowflex Holdings Ltd, Flowflex Components Ltd, IMI plc, IMI Kynoch Ltd, Mueller Industries Inc, Mueller Europe Ltd, WTC Holding Company Inc, Pegler Ltd, Tomkins plc, FRA.BO SpA, Supergrif SL, SANHA Kaimer GmbH & Co. KG, Kaimer GmbH & Co. Holdings KG, SANHA Italia Srl, Viega GmbH & Co. KG, Legris Industries SA og Comap SA.
(35)

For disse overtrædelse fastsættes følgende bøder: a) Combipac BV: 0 EUR. Heraf hæfter British Polythene Industries PLC solidarisk for et beløb på 0 EUR b) Bischof + Klein GmbH & Co. KG: 29,15 mio. EUR og Bischof + Klein France SAS: 3,96 mio. EUR c) RKW AG Rheinische Kunststoffwerke og JM Gesellschaft für industrielle Beteiligungen mbH & Co. KGaA, in solidum: 39 mio. EUR d) Kendrion NV: 34 mio. EUR. Heraf hæfter Fardem Packaging BV solidarisk for et beløb på 2,20 mio. EUR e) Nordenia International AG: 39,10 mio. EUR. Heraf hæfter Nordfolien GmbH solidarisk for et beløb på 7,18 mio. EUR f) Trioplast Wittenheim SA: 17,85 mio. EUR. Heraf hæfter FLSmidth & Co. A/S og FLS Plast A/S solidarisk for et beløb på 15,30 mio. EUR, og Trioplast Industrier AB hæfter solidarisk for et beløb på 7,73 mio. EUR g) Cofira-Sac SA: 350 000 EUR h) Plásticos Españoles SA og Armando Álvarez SA, in solidum for et beløb på 42 mio. EUR i) Sachsa Verpackung GmbH: 13,20 mio. EUR. Heraf hæfter Groupe Gascogne solidarisk for et beløb på 9,90 mio. EUR j) UPM-Kymmene Oyj: 56,55 mio. EUR k) Bernay Film Plastique: 940 000 EUR l) Bonar Technical Fabrics NV og Low & Bonar PLC, in solidum for et beløb på 12,24 mio. EUR m) Stempher BV og Koninklijke Verpakkingsindustrie Stempher CV, in solidum for et beløb på 2,37 mio. EUR.
(1)

Ifølge artikel 10 i fælles aktion 2007/369/FUSP bemyndiger Rådet Den Udenrigs- og Sikkerhedspolitiske Komité til at træffe de nødvendige beslutninger i overensstemmelse med traktatens artikel 25, herunder beføjelse til at træffe efterfølgende afgørelser vedrørende udnævnelse af missionschefen for EUPOL AFGHANISTAN.
Som følge af at de tilvejebragte ressourcer til gennemførelsen af de integrerede projekter ikke var tilstrækkelige til at dække sektorens samlede økonomiske behov, blev der ligeledes anvendt supplerende midler i medfør af lov nr. 67/88 til at finansiere disse integrerede projekter. De pågældende interventioner blev gennemført inden for rammerne af et overordnet rationaliserings- og omstruktureringsprogram for oksekødssektoren, som i Italien først blev indledt i begyndelsen af 1990'erne, til forskel fra hvad der var tilfældet i de øvrige europæiske lande. De øvrige lande i Den Europæiske Union, f.eks. Frankrig, havde iværksat omstrukturerings- og rationaliseringsprogrammer for deres slagterier siden 1970'erne (6). Det store antal slagterier i Italien og deres uhensigtsmæssige fordeling i landet nødvendiggjorde en drastisk omorganisering af sektoren, der i henhold til de italienske myndigheder kun kunne gennemføres med betydelig offentlig støtte og med udgangspunkt i et program, der var udformet med henblik på at modernisere hele sektoren. For at kunne overleve skulle de italienske virksomheder intensivere den teknologiske innovationsproces og omlægningen af organisationsstrukturen i henhold til to hovedlinjer:

a) rationalisering af avlssystemerne ved at indføre teknologiske forbedringsmetoder med henblik på at opnå en standardiseret produktion til konkurrencedygtige priser

b) diversificering af produktion af høj kvalitet og rationalisering af produkter af en konstant og ensartet kvalitet.

Ansvaret for at gennemføre lov nr. 67/88 blev overdraget til en gruppe eksperter, der fik til opgave at udarbejde et hastehandlingsprogram, definere den strategiske tilgang og træffe afgørelse om, hvorvidt de fremlagte projekter var berettigede til finansiering.

I lyset af den alvorlige krise i oksekødssektoren var tiltagene i programmet hovedsagelig rettet mod denne sektor og i mindre grad mod svine- og fårekødssektoren.
(4)

Inden for tre måneder efter den elektroniske offentliggørelse af oplysningerne har virksomheder tilkendegivet interesse for at indtræde som deltager for nogle af de pågældende stoffer og produkttyper i overensstemmelse med artikel 8, stk. 4, i forordning (EF) nr. 2032/2003.
(19)

DaimlerChrysler har fastsat det årlige gebyr for adgang til TI-websiden til 1 254 EUR (1 239 EUR for adgang til hovedsektionen, det såkaldte WIS-net; det elektroniske reservedelskatalog er gratis bortset fra et årlig bidrag til administrationsudgifterne på 15 EUR). For at opfylde proportionalitetskravet i forordningen erklærer DaimlerChrysler sig imidlertid rede til at foretage en forholdsmæssig opdeling af gebyrerne på »tidsvinduer« omfattende en måned, en uge, en dag og en time til en pris på henholdsvis 180 EUR, 70 EUR, 20 EUR og 4 EUR. DaimlerChrysler forpligter sig til at fastholde denne gebyrstruktur og til ikke at forhøje gebyrniveauet over den gennemsnitlige inflationstakt inden for EU.
(29)

Det forholdsvis store antal virksomheder viser, at der muligvis er væsentlige adgangshindringer på markedet for afolieret lecitin, men at de ikke er uoverstigelige. Ganske vist gælder det, at afolieret lecitin ikke er en råvare som sådan, og at der kræves teknologi og knowhow i fremstillingen, men konkurrenterne har bekræftet, at denne teknologi allerede fandtes på markedet (f.eks. via ingeniørvirksomheder), og at de har kunnet fremstille ikke-genetisk modificeret afolieret lecitin af samme kvalitet som markedslederne. At mange fødevarekunder forventer, at deres leverandør befinder sig i Europa, er heller ingen væsentlig hindring for disse konkurrenter, da de fleste samarbejder med etablerede europæiske distributører, som kan levere den nødvendige viden om kunderne og deres individuelle behov. Mange kunder har faktisk bekræftet, at de er interesseret i alternative kilder for ikke-genetisk modificeret afolieret lecitin.
(33)

Tilsagn 2 forbyder SFR/Télé 2 at erhverve eller udnytte eksklusive distributionsrettigheder til DSL. Betydningen af dette tilsagn er en følge af, at kanalerne i kategori 3 er de eneste, der er disponible for de DSL-operatører, som ønsker at differentiere sig fra Vivendis udbud ved at udvikle deres egne tv-udbud uafhængigt af Vivendi. Efter gennemførelsen af den omhandlede fusion ville SFR/Télé 2 nemlig — på grund af Vivendis stærke position — have været i stand til at erhverve eneret til distribution af disse kanaler via DSL.
(18)

I beslutningen efter artikel 6, stk. 1, litra c), anføres det, at fusion teoretisk vil kunne have ikke-samordnede og samordnede virkninger. Med hensyn til de ikke-samordnede virkninger identificerede Kommissionen tre årsager til skade, som den i første omgang anså for at være plausible. Udover at vurdere risikoen for samordnede virkninger lagde Kommissionen i sin indgående undersøgelse vægt på at analysere de ikke-samordnede virkninger for at fastslå, om: i) fusionen ville give parterne mulighed for at udnytte deres stærke markedsposition i det senere omsætningsled over for rejsebureauerne til at forhøje priserne over for rejsetjenesteudbyderne i det tidligere omsætningsled (vertikale krydseffekter på markedet — »cross market effects«) ii) fusionen eliminerer Worldspan som den påståede »prisbryder« og derfor resulterer i prisstigninger efter fusionen iii) fusionen giver parterne mulighed for efter fusionen at udnytte deres markedsstyrke over for rejsebureauer i de medlemsstater, hvor Galileo/Worldspan vil have store markedsandele.
(11)

For at opnå bedre styring, mere effektiv anvendelse af EF-midlerne og større gennemsigtighed er det også nødvendigt for de enkelte programmer, hvor det er relevant, at fastsætte maksimumsbeløb for refusion til medlemsstaterne for visse udgifter til blandt andet test, medlemsstaterne anvender, og godtgørelse til ejere for tab som følge af slagtning eller nedslagning af dyr.
(1)

I henhold til artikel 9 i forordning (EF) nr. 1085/2006 kan der ydes støtte til grænseoverskridende samarbejde mellem modtagerlande og medlemsstater fra komponenten for grænseoverskridende samarbejde under Ipa. Bistand, der ydes fra komponenten for grænseoverskridende samarbejde under Ipa, dækker i så fald regionerne på begge sider af den eller de respektive grænser, uanset om det er land- eller søgrænser.
(3)

Nye avlsteknikker såsom kloning af dyr ved somatisk cellekerneoverførsel (SCNT) anvendes til forskningsformål. SCNT, som i fremtiden forventes anvendt inden for husdyravl og fødevareproduktion, vil muligvis influere på dyrenes sundhed og velfærd, men giver samtidig anledning til visse etiske og samfundsmæssige overvejelser. Det er derfor nødvendigt, at der parallelt med de igangværende høringer af Den Europæiske Fødevaresikkerhedsautoritet og Den Europæiske Gruppe vedrørende Etik inden for Naturvidenskab og Ny Teknologi gennemføres en Eurobarometer-undersøgelse, der kan afdække forbrugernes holdning til muligheden af at anvende SCNT i agrofødevareindustrien samt især behovet for information om brugen af denne teknologi i fødevarekæden og forbrugernes eventuelle præferencer med hensyn til de kanaler, der skal benyttes til sådan information. Resultaterne af Eurobarometer-undersøgelsen vil give det nødvendige input til arbejdet med at undersøge behovet for fællesskabslovgivning på dette område. Der bør derfor ydes EF-tilskud til finansieringen af denne undersøgelse.
2)

I tysk lovgivning: Retningslinjer for akkreditering af certificeringsorganer til miljøledelses- og miljørevisionssystemer og certificeringsprocedurer herfor — udstedt i september 1996 af de tyske forbundsministerier for miljø, naturbeskyttelse og nuklear sikkerhed og for økonomi og godkendt af miljøverifikationsudvalget i medfør af artikel 21 i den tyske EMAS-lov (Umweltauditgesetz).
(5)

På grundlag af data fremlagt af Kommissionen (Eurostat) i overensstemmelse med artikel 8g, stk. 1, i forordning (EF) nr. 3605/93 efter indberetning fra Det Forenede Kongerige den 16. juli 2007 og på grundlag af Kommissionens prognose fra foråret 2007 kan der drages følgende konklusioner: — Det offentlige underskud blev reduceret fra 3,2 % af BNP i 2005/06 til 2,7 % i 2006/07, hvilket ligger under referenceværdien på 3 % af BNP. Dette er lidt under fremskrivningen på 2,8 % af BNP i opdateringen fra december 2005 af Det Forenede Kongeriges konvergensprogram. — Den finanspolitiske konsolidering i 2006/07 skyldtes en stigning i indtægtskvoten på 0,4 procentpoint af BNP, navnlig gennem højere selskabsskatteindtægter. De samlede offentlige udgifter mellem 2005/06 og 2006/07 voksede i overensstemmelse med det nominelle BNP, selv om kapitaludgifterne var lavere end fremskrevet i konvergensprogrammet fra december 2006 og de løbende udgifter højere. I forhold til 2005/06, hvor bogføringen af en enkeltstående transaktion reducerede underskuddet med 0,3 % af BNP, anslås forbedringen i den strukturelle saldo (dvs. den konjunkturkorrigerede saldo ekskl. engangsforanstaltninger og andre midlertidige foranstaltninger) i 2006/07 til 0,7 % af BNP. — For 2007/08 forventes det i Kommissionens prognose fra foråret 2007, i overensstemmelse med den underskudsfremskrivning, der blev offentliggjort i finansloven fra marts 2007, at underskuddet reduceres yderligere, til 2,6 % af BNP, drevet af en stigning i indtægtskvoten, særlig skattetrykket, som imidlertid næsten fuldstændig opvejes af en stigning i udgiftskvoten. Denne underskudskvote er højere end den officielle underskudsfremskrivning på 2,3 % af BNP i opdateringen fra december 2006 af konvergensprogrammet som følge af en nedadgående revision af indtægterne fra selskabsskatten. Ifølge prognosen fra foråret vil underskuddet i et scenario uden politikændringer falde yderligere til 2,4 % af BNP i 2008/09. Dette tyder på, at underskuddet er blevet bragt ned under loftet på 3 % af BNP på troværdig og holdbar vis. I strukturelle termer forventes det offentlige underskud at falde med 0,2 procentpoint af BNP i 2007/08 og i et scenario uden politikændringer med 0,3 procentpoint i 2008/09. Dette tyder på en forholdsvis beskeden udvikling i den fremtidige konsolidering i forhold til den gunstige prognose for de økonomiske forhold. — Den offentlige gæld steg fra 39,6 % af BNP i 2004/05 til 42,5 % i 2006/07. Ifølge Kommissionens prognose fra foråret 2007 forventes det, at gældskvoten vil stige til omkring 43,9 % inden udgangen af marts 2009, men fortsat vil ligge et godt stykke under referenceværdien på 60 % af BNP. Det vil være nødvendigt med en yderligere styrkelse af den finanspolitiske stilling ud over det, der er planlagt for 2008/09, for at standse stigningen i gældskvoten.